ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 409/4

Sentenza tal-Qorti tal-Ġustizzja (It-Tielet Awla) tal-11 ta’ Settembru 2014 – MasterCard, Inc., MasterCard International, Inc., MasterCard Europe SPRL vs Il-Kummissjoni Ewropea, Banco Santander, SA, Royal Bank of Scotland plc, HSBC Bank plc, Bank of Scotland plc, Lloyds TSB Bank plc, MBNA Europe Bank Ltd, British Retail Consortium, EuroCommerce AISBL, Ir-Renju Unit tal-Gran Brittanja u l-Irlanda ta’ Fuq

(Kawża C-382/12 P) (1)

((Appell - Appelli inċidentali - Ammissibbiltà - Artikolu 81 KE - Sistema ta’ ħlas miftuħa permezz ta’ karti ta’ debitu, b’debitu ddifferit u ta’ kreditu - Kummissjonijiet multilaterali ta’ skambju awtomatiku - Assoċjazzjoni ta’ impriżi - Effett ta’ restrizzjonijiet tal-kompetizzjoni - Kriterju tal-isħarriġ ġudizzjarju - Kunċett ta’ “restrizzjoni anċillari” - Natura oġġettivament neċessarja u proporzjonata - “Ipoteżijiet kontrafattwali” xierqa - Sistemi b’żewġ naħat - Trattament tal-annessi tar-rikors fl-ewwel istanza)

2014/C 409/04

Lingwa tal-proċedura: l-Ingliż

Partijiet

Appellanti: MasterCard, Inc., MasterCard International, Inc., MasterCard Europe SPRL (rappreżentanti: E. Barbier de La Serre, V. Brophy u B. Amory, avukati u T. Sharpe QC)

Partijiet oħra fil-proċedura: Il-Kummissjoni Ewropea (rappreżentanti: V. Bottka u N. Khan, aġenti), Banco Santander SA, Royal Bank of Scotland plc (rappreżentanti: D. Liddell, solicitor, u M. M. Hoskins, barrister), HSBC Bank plc (rappreżentanti: R. Thompson, QC), Bank of Scotland plc, Lloyds TSB Bank plc (rappreżentanti: K. Fountoukakos-Kyriakakos u S. Wisking, solicitors, u J. Flynn, QC), MBNA Europe Bank Ltd (rappreżentanti: A. Davis, solicitor), British Retail Consortium (rappreżentanti: R. Marchini, advocate, u A. Robertson, barrister), EuroCommerce AISBL (rappreżentanti: J. Stuyck, advocaat), ir-Renju Unit tal-Gran Brittanja u l-Irlanda ta’ Fuq (rappreżentanti: M. Holt u C. Murrell, aġenti, assistiti minn M. J. Turner, QC, u de M. J. Holmes, barrister)

Dispożittiv

1) L-appell prinċipali u l-appelli inċidentali huma miċħuda.

2) MasterCard Inc., MasterCard International Inc. u MasterCard Europe SPRL huma kkundannati jbatu, minbarra l-ispejjeż tagħhom marbuta mal-appell prinċipali u mal-appelli inċidentali, dawk tal-Kummissjoni Ewropea marbuta mal-appell prinċipali.

3) Royal Bank of Scotland plc, Bank of Scotland plc u Lloyds TSB Bank plc huma kkundannati jbatu, minbarra l-ispejjeż tagħhom, dawk tal-Kummissjoni Ewropea marbuta mal-appelli inċidentali rispettivi tagħhom.

4) HSBC Bank plc, MBNA Europe Bank Ltd, British Retail Consortium, EuroCommerce AISBL u r-Renju Unit tal-Gran Brittanja u tal-Irlanda ta’ Fuq għandhom ibatu l-ispejjeż tagħhom.

(1) ĠU C 319, 20.10.2012
MT Il-Ġurnal Uffiċjali tal-Unjoni Ewropea C 409/6

Sentenza tal-Qorti tal-Ġustizzja (Is-Seba’ Awla) tal-11 ta’ Settembru 2014 – Gem-Year Industrial Co. Ltd, Jinn-Well Auto-Parts (Zhejiang) Co. Ltd vs Il-Kunsill tal-Unjoni Ewropea, Il-Kummissjoni Ewropea, European Industrial Fasteners Institute AISBL (EIFI)

(Kawża C-112/13 P) (1)

((Appell - Dumping - Regolament (KE) Nru 384/96 - L-ewwel subparagrafu tal-Artikolu 2(7)(ċ) - Regolament (KE) Nru 2026/97 - Regolament (KE) Nru 91/2009 - Importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina - Status ta’ impriża li topera f’ekonomija tas-suq - Spejjeż fuq inputs maġġuri li jirriflettu sostanzjalment il-valuri tas-suq - Sussidjar Statali favur is-settur tal-azzar inġenerali - Effett))

2014/C 409/07

Lingwa tal-proċedura: il-Ġermaniż

Partijiet

Appellant: Gem-Year Industrial Co. Ltd, Jinn-Well Auto-Parts (Zhejiang) Co. Ltd (représentants: Y. Melin u V. Akritidis, avukati)

Partijiet oħra fil-proċedura: Il-Kunsill tal-Unjoni Ewropea (rappreżentanti: J.-P. Hix u S. Boelaert, aġenti, assistiti minn G. Berrisch, avukat), Il-Kummissjoni Ewropea (rappreżentant: M. França u T. Maxian Rusche, aġenti), European Industrial Fasteners Institute AISBL (EIFI) (rappreżentant: J. Bourgeois, avukat)

Dispożittiv

1) L-appell huwa miċħud.

2) Gem-Year Industrial Co. Ltd u Jinn-Well Auto-Parts (Zhejiang) Co. Ltd huma kkundannati għall-ispejjeż sostnuti mill-Kunsill tal-Unjoni Ewropea u mill-European Industrial Fasteners Institute AISLB (EIFI) fil-kuntest ta’ din il-proċedura.

3) Il-Kummissjoni Ewropea għandha tbati l-ispejjeż tagħha.

(1) ĠU C 101, 06.04.2013.
Sentenza tal-Qorti tal-Ġustizzja (It-Tieni Awla) tat-3 ta’ Settembru 2014 (talba għal deċiżjoni preliminari tal-Upper Tribunal (Tax and Chancery Chamber) – ir-Renju Unit) – Commissioners for Her Majesty’s Revenue & Customs vs GMAC UK PLC

(Kawża C-589/12) (1)

((Rinviju għal deċiżjoni preliminari - VAT - Sitt Direttiva 77/388/KEE - L-ewwel subparagrafu tal-Artikolu 11Ċ(1) - Effett dirett - Tnaqqis tal-valur taxxabbli - Twettiq ta’ żewġ tranżazzjonijiet li jirrigwardaw l-istess oġġetti - Kunsinni ta’ oġġetti - Karozzi, mibjugħa bil-hire-purchase, li ttieħed il-pussess tagħhom lura, u li nbiegħu mill-ġdid bl-irkant - Abbuż ta’ dritt))

(2014/C 395/10)

Lingwa tal-kawża: l-Ingliż

Qorti tar-rinviju

Upper Tribunal (Tax and Chancery Chamber)

Partijiet fil-kawża prinċipali

Rikorrenti: Commissioners for Her Majesty’s Revenue & Customs

Konvenuta: GMAC UK PLC

Dispożittiv

L-ewwel subparagrafu tal-Artikolu 11Ċ(1) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li, f’ċirkustanzi bħal dawk tal-kawża prinċipali, Stat Membru ma jistax jipprojbixxi lil persuna taxxabbli milli tinvoka l-effett dirett ta’ din id-dispożizzjoni fir-rigward ta’ tranżazzjoni, minħabba li din il-persuna taxxabbli tista’ tinvoka dispożizzjonijiet tad-dritt nazzjonali fir-rigward ta’ tranżazzjoni oħra li tirrigwarda l-istess oġġetti u minħabba li l-applikazzjoni kumulattiva ta’ dawn id-dispożizzjonijiet twassal għal riżultat fiskali globali li la d-dritt nazzjonali u lanqas is-Sitt Direttiva 77/388, applikati b’mod separat għal dawn it-tranżazzjonijiet, ma jipproduċu jew ma huma intiżi li jipproduċu.

(1) ĠU C 71, 09.03.2013.
1)

Is-sentenza tal-Qorti Ġenerali tal-Unjoni Ewropea YKK et vs Il-Kummissjoni (EU:T:2012:322), hija annullata f’dak li jirrigwarda l-applikazzjoni, għall-finijiet tad-determinazzjoni tal-ammont massimu tal-multa, fil-kuntest tal-kooperazzjoni fi ħdan iċ-ċrieki Bâle-Wuppertal u Amsterdam fis-suq tal-qafliet metalliċi u tal-plastik u tal-magni li jwaħħlu, b’limitu ta’ 10 % ikkalkulat fuq il-bażi tad-dħul mill-bejgħ tal-grupp YKK matul is-sena preċedenti għall-adozzjoni tad-Deċiżjoni tal-Kummissjoni C (2007) 4257 finali, tad-19 ta’ Settembru 2007, dwar proċedura għall-applikazzjoni tal-[Artikolu 81 KE] (Każ COMP/39.168 – PO/Prodotti tal-ħjata ibsin: Żippijiet), fir-rigward tal-perijodu tal-ksur li għalih YKK Stocko Fasteners GmbH ġiet ikkunsidrata unikament responsabbli.
MT Il-Ġurnal Uffiċjali tal-Unjoni Ewropea C 294/2

Sentenza tal-Qorti tal-Ġustizzja (Ir-Raba’ Awla) tat-2 ta’ Lulju 2015 (talba għal deċiżjoni preliminari tat-Tribunale Amministrativo Regionale per la Sicilia – l-Italja) – Davide Gullotta, Farmacia di Gullotta Davide & C. Sas vs Ministero della Salute, Azienda Sanitaria Provinciale di Catania

(Kawża C-497/12) (1)

((Rinviju għal deċiżjoni preliminari - Artikoli 49 TFUE, 102 TFUE u 106 TFUE - Libertà ta’ stabbiliment - Prinċipju ta’ nondiskriminazzjoni - Abbuż minn pożizzjoni dominanti - Artikolu 15 tal-Karta tad-Drittijiet Fundamentali tal-Unjoni Ewropea - Inammissibbiltà))

(2015/C 294/02)

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Sicilia

Partijiet fil-kawża prinċipali

Rikorrenti: Davide Gullotta, Farmacia di Gullotta Davide & C. Sas

Konvenuti: Ministero della Salute, Azienda Sanitaria Provinciale di Catania

Dispożittiv

Id-domandi magħmula fil-kuntest tat-talba għal deċiżjoni preliminari mressqa mit-Tribunale amministrativo regionale per la Sicilia (l-Italja), permezz ta’ deċiżjoni tad-9 ta’ Ottubru 2012, u miżmuma minn dik il-qorti, huma inammissibbli.

(1) ĠU C 26, 26.1.2013.
MT Il-Ġurnal Uffiċjali tal-Unjoni Ewropea C 198/2

Sentenza tal-Qorti tal-Ġustizzja (Ir-Raba’ Awla) tas-16 ta’ April 2015 (talbiet għal deċiżjoni preliminari ta’ Raad van State – il-Pajjiżi l-Baxxi) – W. P. Willems vs Burgemeester van Nuth (C-446/12), H. J. Kooistra vs Burgemeester van Skarsterlân (C-447/12), M. Roest vs Burgemeester van Amsterdam (C-448/12), L. J. A. van Luijk vs Burgemeester van Den Haag(C-449/12)

(Kawżi Magħquda C-446/12 sa C-449/12) (1)

((Rinviju għal deċiżjoni preliminari - Spazju ta’ libertà, sigurtà u ġustizzja - Passaport bijometriku - Data bijometrika - Regolament (KE) Nru 2252/2004 - Artikolu 1(3) - Artikolu 4(3) - Użu ta’ data miġbura għal finijiet oħra minbarra l-ħruġ ta’ passaporti u ta’ dokumenti tal-ivvjaġġar - Kostituzzjoni u użu ta’ databases li jinkludu data bijometrika - Garanziji legali - Karta tad-drittijiet fundamentali tal-Unjoni Ewropea - Artikoli 7 u 8 - Direttiva 95/46/KE - Artikoli 6 u 7 - Dritt għar-rispett tal-ħajja privata - Dritt għall-protezzjoni tad-data personali - Applikazzjoni għall-karti tal-identità))

(2015/C 198/02)

Lingwa tal-kawża: l-Olandiż

Qorti tar-rinviju

Raad van State

Partijiet fil-kawża prinċipali

Rikorrenti: W. P. Willems (C-446/12), H. J. Kooistra (C-447/12), M. Roest (C-448/12), L. J. A. van Luijk (C-449/12)

Konvenuti: Burgemeester van Nuth (C-446/12), Burgemeester van Skarsterlân (C-447/12), Burgemeester van Amsterdam (C-448/12), Burgemeester van Den Haag (C-449/12)

Dispożittiv

1) L-Artikolu 1(3) tar-Regolament tal-Kunsill (KE) Nru 2252/2004, tat-13 ta’ Diċembru 2004, dwar l-istandards għall-karatteristiċi ta’ sigurtà u għall-bijometriċi f’passaporti u dokumenti tal-ivvjaġġar maħruġa mill-Istati Membri, kif emendat bir-Regolament (KE) Nru 444/2009 tal-Parlament Ewropew u tal-Kunsill, tas-6 ta’ Mejju 2009, għandu jiġi interpretat fis-sens li l-imsemmi regolament ma huwiex applikabbli għall-karti tal-identità maħruġa minn Stat Membru liċ-ċittadini tiegħu, bħall-karti tal-identità Olandiżi, irrispettivament kemm mit-tul ta’ validità tagħhom kif ukoll mill-possibbiltà li jintużaw matul il-vjaġġi li jsiru barra minn dan l-Istat.

2) L-Artikolu 4(3) tar-Regolament Nru 2252/2004, kif emendat bir-Regolament Nru 444/2009, għandu jiġi interpretat fis-sens li ma jobbligax lill-Istati Membri li jiggarantixxu, fil-leġiżlazzjoni tagħhom, li d-data bijometrika miġbura u maħżuna skont l-imsemmi regolament li mhux ser tkun miġbura, ipproċessata u użata għal finijiet oħra minbarra l-ħruġ tal-passaport jew tad-dokument tal-ivvjaġġar, tali aspett ma jaqax taħt il-kamp ta’ applikazzjoni tal-imsemmi regolament.

(1) ĠU C 26, 26.01.2013.
MT Il-Ġurnal Uffiċjali tal-Unjoni Ewropea C 93/15

Sentenza tal-Qorti tal-Ġustizzja (Is-Sitt Awla) tas-6 ta’ Frar 2014 (talba għal deċiżjoni preliminari tal-Cour de cassation — Franza) — Directeur général des douanes et droits indirects, Chef de l’agence de la direction nationale du renseignement et des enquêtes douanières vs Humeau Beaupreau SAS

(Kawża C-2/13) (1)

(Tariffa Doganali Komuni - Klassifikazzjoni tariffarja - Nomenklatura Magħquda - Kaptitolu 64 - Importazzjoni ta’ komponenti neċessarji għall-manifattura ta’ żraben iddestinati għall-attività sportiva - Intestatura 6404 - Żraben bil-pettijiet esterni tal-gomma, tal-plastik, tal-ġilda naturali jew artifiċjali u parti ta’ fuq ta’ materjal tat-tessuti - Intestatura 6406 - Partijiet ta’ żraben - Regola Ġenerali 2(a) għall-Interpretazzjoni tan-Nomenklatura Maqgħquda - Oġġett inkomplet jew mhux mitmum li għandu l-“karattru essenzjali ta’ l-oġġett komplut jew mitmum” - Oġġett “preżentat mhux armat jew żarmat” - Nota ta’ Spjega għall-Interpretazzjoni tas-Sistema Armonizzata - Operazzjonijiet ta’ “assemblaġġ” bl-esklużjoni ta’ kull “operazzjonijiet ta’ ħidma ta’ natura li tiġi kkompletata l-manifattura ta’ komponenti ddestinati li jkunu assemblati”)

2014/C 93/24

Lingwa tal-kawża: il-Franċiż

Qorti tar-rinviju

Cour de cassation

Partijiet fil-kawża prinċipali

Rikorrenti: Directeur général des douanes et droits indirects, Chef de l’agence de la direction nationale du renseignement et des enquêtes douanières

Konvenuta: Humeau Beaupreau SAS

Suġġett

Talba għal deċiżjoni preliminari — Cour de cassation (Franza) — Interpretazzjoni tal-Artikolu 2(a) tar-Regoli Ġenerali għall-Interpretazzjoni tan-Nomenklatura Magħquda u tal-paragrafu 7 tan-Noti ta’ Spjega tas-Sistema Armonizzata — Tariffa doganali komuni — Klassifikazzjoni tariffarja — Nomenklatura Magħquda — Proċess ta’ manifattura ta’ żraben — Operazzjonijiet ta’ assemblaġġ jew operazzjonijiet ta’ ħidma ta’ natura li tiġi kkompletata l-manifattura

Dispożittiv

Ir-Regola Ġenerali 2(a) għall-Interpretazzjoni tan-Nomenklatura Magħquda li tikkostitwixxi l-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni, fil-verżjoni tagħha fis-seħħ fil-mument tal-fatti, għandha tiġi interpretata fis-sens li parti ta’ fuq, pett estern u pett intern jaqgħu, bħala oġġett li jinsab fl-istat mhux immuntat li għandu l-karatteristiċi essenzjali ta’ żraben, taħt l-intestatura 6404 tal-imsemmija Nomenklatura Magħquda meta, wara l-importazzjoni ta’ dawn il-komponenti, parti fuq wara ta’ żarbuna li tagħti sapport lill-parti tal-ġenb ta’ żarbuna għandha tiddaħħal fil-parti ta’ fuq u li l-pett estern kif ukoll il-parti ta’ fuq għandhom ikunu suġġetti għal operazzjoni ta’ tqardix għall-assemblaġġ tagħhom.

(1) ĠU C 71, 09.03.2013
MT Il-Ġurnal Uffiċjali tal-Unjoni Ewropea C 142/8

Sentenza tal-Qorti tal-Ġustizzja (Is-Seba’ Awla) tal-20 ta’ Marzu 2014 – Rousse Industry vs Il-Kummissjoni Ewropea

(Kawża C-271/13 P) (1)

((Appell - Għajnuna mill-Istat - Għajnuna mogħtija mir-Repubblika tal-Bulgarija fil-forma ta’ kanċellament ta’ debiti - Deċiżjoni tal-Kummissjoni li tiddikjara din l-għajnuna inkompatibbli mas-suq intern u li tordna l-irkupru tagħha - Kunċett ta’ “għajnuna ġdida” - Obbligu ta’ motivazzjoni))

2014/C 142/09

Lingwa tal-proċedura: il-Bulgaru

Partijiet

Appellanti: Rousse Industry (rappreżentanti: A Angelov u S Panov, avukati)

Parti oħra fil-proċedura: Il-Kummissjoni Ewropea (rappreżentanti: C. Urraca Caviedes u D. Stefanov, aġenti)

Suġġett

Appell mis-sentenza tal-Qorti Ġenerali (Ir-Raba’ Awla) tal-20 ta’ Marzu 2013, Rousse Industry vs Il-Kummissjoni (T-489/11) li permezz tagħha l-Qorti Ġenerali ċaħdet ir-rikors tal-appellanti intiż għall-annullament parzjali tad-Deċiżjoni tal-Kummissjoni 2012/706/UE, tat-13 ta’ Lulju 2011, dwar l-għajnuna mill-Istat SA.28903 (C 12/10) (ex N 389/09) mogħtija mill-Bulgarija lil Rousse Industry (ĠU 2012, L 320, p. 27) – Għajnuna mill-Istat fil-forma ta’ kanċellament ta’ debiti – Deċiżjoni li tiddikjara din l-għajnuna inkompatibbli mas-suq intern u li tordna l-irkupru tagħha – Ksur tar-regoli proċedurali li jippreġudika d-drittijiet tal-appellanti – Ksur tad-dritt tal-Unjoni mill-Qorti Ġenerali

Dispożittiv

1) L-appell huwa miċħud.

2) Rousse Industry AD hija kkundannata għall-ispejjeż.

(1) ĠU C 207, 20.07.2013.
MT Il-Ġurnal Uffiċjali tal-Unjoni Ewropea C 175/14

Sentenza tal-Qorti tal-Ġustizzja (Is-Sitt Awla) tal-10 ta’ April 2014 – Acino AG vs Il-Kummissjoni Ewropea

(Kawża C-269/13 P) (1)

([Appell - Prodotti mediċinali għall-użu mill-bniedem - Sospensjoni tat-tqegħid fis-suq u rtirar ta’ ċerti lottijiet ta’ prodotti mediċinali li fihom l-ingredjent attiv Clopidogrel - Varjazzjoni tal-awtorizzazzjonijiet ta’ tqegħid fis-suq - Projbizzjoni ta’ tqegħid fis-suq - Regolament (KE) Nru 726/2004 u Direttiva 2001/83/KE - Prinċipju ta’ prekawzjoni - Proporzjonalità - Obbligu ta’ motivazzjoni])

2014/C 175/16

Lingwa tal-kawża: il-Ġermaniż

Partijiet

Appellanti: Acino AG (rappreżentanti: R. Buchner u E. Burk, avukati)

Parti oħra fil-proċedura: Il-Kummissjoni Ewropea (rappreżentanti: M. Šimerdová u B.-R. Killmann, aġenti)

Suġġett

Appell mis-sentenza tal-Qorti Ġenerali (Is-Seba’ Awla) tas-7 ta’ Marzu 2013, Acino vs Il-Kummissjoni (T-539/10), sa fejn il-Qorti Ġenerali ċaħdet talba għall-annullament tad-Deċiżjonijiet tal-Kummissjoni C (2010) 2203, C (2010) 2205, C (2010) 2210 u C (2010) 2218, tad-29 ta’ Marzu 2010, kif ukoll tad-Deċiżjonijiet tal-Kummissjoni C (2010) 6430, C (2010) 6432, C (2010) 6434 u C (2010) 6435, tas-16 ta’ Settembru 2010, dwar is-sospensjoni tat-tqegħid fis-suq tal-prodotti mediċinali għall-użu mill-bniedem li fihom l-ingredjent attiv Clopidogrel immanifatturat f’ċertu post, dwar l-irtirar tal-lottijiet ta’ dawn il-prodotti mediċinali mis-suq, dwar il-varjazzjoni tal-awtorizzazzjonijiet ta’ tqegħid fis-suq kif ukoll dwar il-projbizzjoni ta’ tqegħid fis-suq tal-imsemmija prodotti mediċinali – Prinċipju ta’ prekawzjoni – Proporzjonalità – Obbligu ta’ motivazzjoni

Dispożittiv

1) L-appell huwa miċħud.

2) Acino AG hija kkundannata għall-ispejjeż.

(1) ĠU C 215, 27.07.2013.
MT Il-Ġurnal Uffiċjali tal-Unjoni Ewropea C 282/9

Sentenza tal-Qorti tal-Ġustizzja (It-Tieni Awla) tat-12 ta’ Ġunju 2014 (talba għal deċiżjoni preliminari tal-Gerechtshof te Amsterdam – il-Pajjiżi l-Baxxi) – Inspecteur van de Belastingdienst/Noord/kantoor Groningen vs SCA Group Holding BV (C-39/13), X AG et vs Inspecteur van de Belastingdienst Amsterdam (C-40/13), Inspecteur van de Belastingdienst Holland-Noord/kantoor Zaandam vs MSA International Holdings BV, MSA Nederland BV (C-41/13),

(Kawżi Magħquda C-39/13 sa C-41/13) (1)

((Libertà ta’ stabbiliment - Taxxa fuq il-kumpanniji - Unità fiskali waħda bejn il-kumpanniji tal-istess grupp - Talba - Motivi ta’ rifjut - Sitwazzjoni tas-sede ta’ waħda jew diversi kumpanniji intermedjarji, jew tal-kumpannija parent fi Stat Membru ieħor - Assenza ta’ stabbiliment fiss fl-Istat ta’ tassazzjoni))

2014/C 282/12

Lingwa tal-kawża: l-Olandiż

Qorti tar-rinviju

Gerechtshof te Amsterdam

Partijiet fil-kawża prinċipali

Rikorrenti: Inspecteur van de Belastingdienst/Noord/kantoor Groningen (C-39/13), X AG, X1 Holding GmbH, X2 Holding GmbH, X3 Holding GmbH, D1 BV, D2 BV, D3 BV (C-40/13), Inspecteur van de Belastingdienst Holland-Noord/kantoor Zaandam (C-41/13)

Konvenuti: SCA Group Holding BV (C-39/13), Inspecteur van de Belastingdienst Amsterdam (C-40/13), MSA International Holdings BV, MSA Nederland BV (C-41/13)

Dispożittiv

1) Fil-Kawżi C-39/13 u C-41/13, l-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta’ Stat Membru li bis-saħħa tagħha kumpannija parent residenti tista’ tifforma unità fiskali waħda ma’ sottosussidjarja residenti meta din tkun iżżommha permezz ta’ kumpannija waħda jew diversi kumpanniji residenti, iżda ma tistax meta hija żżommha permezz ta’ kumpanniji mhux residenti li ma għandhomx stabbiliment fiss f’dan l-Istat Membru.

2) Fil-Kawża C-40/13, l-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta’ Stat Membru li bis-saħħa tagħha sistema ta’ unità fiskali waħda tingħata lil kumpannija parent residenti li żżomm sussidjarji residenti, iżda hija eskluża għal kumpanniji residenti tal-istess kumpannija parent li l-kumpannija parent komuni tagħhom ma għandhiex is-sede tagħha f’dan l-Istat Membru u ma għandhiex stabbiliment fiss hemmhekk.

(1) ĠU C 123, 27.04.2013.
MT Il-Ġurnal Uffiċjali tal-Unjoni Ewropea C 282/15

Sentenza tal-Qorti tal-Ġustizzja (It-Tieni Awla) tad-19 ta’ Ġunju 2014 (talba għal deċiżjoni preliminari tas-Supreme Court – l-Irlanda) – Karen Millen Fashions Ltd vs Dunnes Stores, Dunnes Stores (Limerick) Ltd

(Kawża C-345/13) (1)

((Regolament (KE) Nru 6/2002 - Disinn Komunitarju - Artikolu 6 - Karattru individwali - Impressjoni ġenerali differenti - Artikolu 85(2) - Disinn Komunitarju mhux irreġistrat - Validità - Kundizzjonijiet - Oneru tal-prova))

2014/C 282/20

Lingwa tal-kawża: l-Ingliż

Qorti tar-rinviju

Supreme Court

Partijiet fil-kawża prinċipali

Rikorrenti: Karen Millen Fashions Ltd

Konvenuti: Dunnes Stores, Dunnes Stores (Limerick) Ltd

Dispożittiv

1) L-Artikolu 6 tar-Regolament tal-Kunsill (KE) Nru 6/2002, tat-12 ta’ Diċembru 2001, dwar id-disinji Komunitarji, għandu jiġi interpretat fis-sens li, sabiex disinn ikun jista’ jitqies li għandu karattru individwali, l-impressjoni ġenerali li dan id-disinn jipproduċi fuq l-utent avżat għandha tkun differenti minn dik li tiġi prodotta fuq dan l-utent mhux b’kombinazzjoni ta’ elementi iżolati, ibbażati fuq numru ta’ disinni, imma minn wieħed jew diversi disinni preċedenti, meħuda individwalment.

2) L-Artikolu 85(2) tar-Regolament Nru 6/2002 għandu jiġi interpretat fis-sens li, sabiex qorti tad-disinni Komunitarji tqis li disinn Komunitarju mhux irreġistrat huwa validu, id-detentur ta’ dan id-disinn ma huwiex marbut li jipprova li huwa għandu karattru individwali fis-sens tal-Artikolu 6 ta’ dan ir-regolament, imma għandu biss jindika x’jikkostitwixxi dan il-karattru fl-imsemmi disinn, jiġifieri jidentifika l-element jew l-elementi tad-disinn inkwistjoni li, skont dan id-detentur, jagħtuh dan il-karattru.

(1) ĠU C 260, 07.09.2013.
MT Il-Ġurnal Uffiċjali tal-Unjoni Ewropea C 282/12

Sentenza tal-Qorti tal-Ġustizzja (It-Tielet Awla) tat-12 ta’ Ġunju 2014 (talba għal deċiżjoni preliminari tal-Bundesgerichtshof – il-Ġermanja) – Digibet Ltd, Gert Albers vs Westdeutsche Lotterie GmbH & Co. OHG

(Kawża C-156/13) (1)

((Rinviju għal deċiżjoni preliminari - Libertà li jiġu pprovduti servizzi - Artikolu 56 TFUE - Logħob tal-ażżard - Leġiżlazzjoni li tipprekludi logħob tal-ażżard permezz tal-internet li ma kinitx applikabbli, għal perijodu limitat, f’entità federali ta’ Stat Membru - Koerenza - Proporzjonalità))

2014/C 282/16

Lingwa tal-kawża: il-Ġermaniż

Qorti tar-rinviju

Bundesgerichtshof

Partijiet fil-kawża prinċipali

Rikorrenti: Digibet Ltd, Gert Albers

Konvenuta: Westdeutsche Lotterie GmbH & Co. OHG

Dispożittiv

L-Artikolu 56 TFUE għandu jiġi interpretat fis-sens li ma jipprekludix leġiżlazzjoni komuni għall-maġġoranza tal-entitajiet federali ta’ Stat Membru li għandu struttura federali li tipprekludi, fil-prinċipju, l-organizzazzjoni u l-medjazzjoni tal-logħob tal-ażżard permezz tal-internet, fejn, matul perijodu limitat, entità federali waħda tkun żammet fis-seħħ leġiżlazzjoni iktar liberali koeżistenti ma’ leġiżlazzjoni restrittiva f’entitajiet federali oħra, sa fejn tali leġiżlazzjoni tista’ tissodisfa l-kundizzjonijiet ta’ proporzjonalità stabbiliti mill-ġurisprudenza tal-Qorti tal-Ġustizzja, aspett li għandu jiġi vverifikat mill-qorti tar-rinviju.

(1) ĠU C 189, 29.06.2013.